
Желіге желімделген өмір

Қалта телефонын қоғамдық көлікте жоғалтып алған ескі танысымның баласының қалай әбігерге түскені біраз уақытқа дейін есімнен шықпай қойды. Бейнебір жақын туысынан айырылып қалғандай күй кешкен әлгі баладан себебін сұрағанымда: "Мені телефонымның емес, әлеуметтік желілердегі парақшаларымның жоғалғаны қинайды", - деп жауап бергені бар. Ойланып қалдым. Желіге желімделіп қалған жастардың жағдайы алаңдатты мені.
Бүгінде, жасыратыны жоқ, әлеуметтік желілер ағайын-туысты, дос-жаранды, алыс-жақынды байланыстыратын өмірдің мызғымас бір бөлшегіне айналды десек, қателесе қоймаспыз. Тіпті, ғалымдардың зерттеуі бойынша әлеуметтік желіге деген құштарлық алкогольді ішімдік пен темекіге деген әуестіктен де асып түскен керінеді. Белгілі болғандай, әлеуметтік желілер қиын сәттерде демеу, қуанышты сәттерде қолдау керсетуге ең ыңғайлы орын болып шыққан. Денсаулыққа байланысты кеңес алуға, жақыны қайтыс болғанда, сәби дүниеге келгенде, қоғамдық тәртіпті сақтауға байланысты ішкі сезім-дерімен бөлісіп жататын адамдардың арыз-шағым түсіретін жеке блогының орнын басты. Сонымен бірге жекелеген қызығушылықтар мен идеяларын, өз шығармашылықтарын көпке жеткізуге мүмкіндік беретінін айтқан жастардың сөзі бір жерден шыққан.
Кейінгі мәліметтерге сүйенсек, интернет пайда болғалы соңғы 25 жыл ішінде жастар арасында мазасыздық пен депрессия 70 пайызға өскен. Бүгінде әлеуметтік желіге тәуелділік әлеуметсіздендірудің жолы емес пе деген сауал әлем ғалымдарын ғана емес, отандық зерттеушілерді де толғандырған мәселеге айналып отыр. Психолог-дәрігерлер "ҒасеЬоок", "Іnstagram", Тwitteг", "Вконтакте" сияқты желілерде екі сағаттан артық уақыт өткізетін жастардың санасында психологиялық ақау болатынын айтады.
- Желілердің денсаулыққа кері әсер ететінін әрбір адамның ескергені жөн. Мәселен, бас ауруы, ұйқысыздық, ашушаңдық және күйзелісті атауға болады. Осы саладағы көптеген зерттеулер ұйықтар  алдында әлеуметтік желіні пайдаланудың  күндізгі уақытқа қарағанда әлдеқайда  зиянды болатынын  көрсетеді. Экрандағы  диодты лампаның жарығы (телефон, ноутбук, планшет) мидағы табиғи ұйқы процесі мен мелатонин үйқы гормонының бөлінуін  тежейді. Жуырда қабылдауыма  жасы он алтыдағы  жеткіншек келді. Басы мен көзінің жиі ауыратынынын айтып, шағымданды. Тексере келе, баланың түнде әлсін-әлсін оянып, әлеуметтік желідегі жаңа хаттарды бірнеше рет тексеретіні белгілі болды, -дейді облыстық аурухананың психологі  Венера Сағатбекова.
Ал ұйқы қанбаудың соңы қан қысымына, диабетке, семіздікке, жүрек-қан тамырлары ауруына, депрессияға ұласатыны әмбеге аян. Жоғарыда айтып өткеніміз-дей, әлеуметтік желілерсіз өмір сүре алмайтын халге душар болған адамдардың қатарының күн сайын қалыңдап бара жатқандығы алаңдатпай қоймайды. Салтанатты кештердің бел ортасында жүріп, думанға толы өмірін өзгөлерге көрсетпесе, тұра алмайтын күйге жеткендерді байқап та, көріп те жүрміз. Осындай істеріне масаттанып, мақтанып отыратындар да жетіп артылады. Өз басым "ҒасеЬоок" әлеуметтік желісін қолданамын. Күн сайын ондағы жаңалықтармен, ақпараттармен танысып отыратынымды, өзімнің өмірімдегі жарқын сәттермен бөлісіп отыратынымды да жасырмаймын. Алайда,  бұл желіге деген тәуелділік емес. Оны пайдаланатын достарымның, таныстарымның менімен арадағы байланысты үзбесе деген ниет қана. Сонымен қатар қоғамда қызу талқыға салынып жатқан бірқатар өзекті мәселелер туралы көз-қарасымды білдіруді де әдетке айналдырғанмын. Ондағы бар ойым әрбір адамның, әсіресе, өрімдей жастардың ойларының, көзқарастарының дұрысталуына ықпал ету. Ақты - ақ, қараны - қара деп тануларына үлес қосу.
Сағат сайын "ҒасеЬоок" желісіне 10 миллионнан астам фото жүктеледі. Психолог-мамандардың сөзінше, әртүрлі фотоөңдеуден өткен мінсіз суреттер психикасы әлсіз адамға әсер етіп, өз денесінің кемшілікті тұсынан қарадай қысыла бастайды екен. Деректерге  сүйенсек, он қыздың тоғызы өз дене бітіміне көңілі толмайтындығын айтып шағымданса,  18-24  жастағы 70 пайыз адам косметикалық хирургияға жүгіну мүмкіндігін қарастыруды жөн  көреді. Одан  бөлек, түрлі мазмұндағы фотосуреттер мен видео алмасудан  жастар бөгде адамдардың  мәселелеріне де қобалжитын көрінеді. Мұның соңы кейде суицидке де итермелеуі ғажап емес. Адамның өзін бақытсыз сезінуі мен ұйқы қанбауы осы әлеуметтік желіге тікелей байланысты екенін көрсетеді. Бұл -өз кезегінде еңбек қабілеті мен ынтаның төмендеуіне әсер ететін негізгі себеп. Осы орайда баласының желіге байланып қалуы ата-аналарды да ойлантпай қоймайды. Ғаламторға, желіге тәуелді перзенттерінің жағдайына алаңдаған әке мен шешенің әңгімесін қоғамдық көліктерде де жиі естисің.
 Менің төрт балам бар. Бір күні үлкен ұлым үйге ғаламтор орнатуды өтінді. Сабаққа дайындалуға қажет деген оймен баламның бетінен қақпай, өтінішін орындадым. Алайда, ұлымның сабағы жақсарудың орнына, нашарлай түсті. Сөйтсем, ол әртүрлі желіге тіркеліп, оның шырмауынан шыга алмай жүр екен. Оның зиянын түсіндірсем де, еш нәтиже шықпады. Ғаламторды түбегейлі өшіріп тастауды ойладым. Қазіргі  жастар  шыдамсыз ғой,  - дейді Петропавл қаласының тұрғыны Арлан Қожамжаров.
Сафуан Шаймерденов атындағы классикалық гимназияның мұғалімі Айнагүл Ахметова әрбір ұстаз желінің зиянды жақтарын оқушыға  түсіндіруге міндетті деп санайды. 
 Желінің пайдалы және пайдасыз тұстарын құрғақ сөзбен баяндау аздық етеді. Ол үшін ұстаз көрнекі құралдарын пайдалана отырып,   мәселенің  өзектілігін   өмір шындығымен байланыстыра білуі шарт. Баланың болашағына жарқын бағдар бере алмайтын әлеуметтік желілерге әуестіктің жолын шығармашылыққа, спортқа баулу арқылы кесе аламыз. Ол үшін ұстаз ғана емес, әрбір ата-ана атсалысуы керек, - дейді ол. 
Ақпараттар ағыны қатты қазіргі заманда әлеуметтік желілерден қашып құтылмасымыз анық. Әлеуметтік медиа кеңістігінен тыс өмір сүру де мүмкін емес. Бастысы, желілердің пайдалы жақтарын ала білу қажет.

